“একটি স্বাধীন পতাকার জন্য জুলাই চব্বিশ”

লেখক; শাখাওয়াত হোছাইন

জুলাই আসে বছর ফিরে, গর্জে ওঠে স্মৃতির বুক,
সাহসী পায়ে হাঁটে ছাত্র, শ্রমিক, কৃষক, প্রমুখ।
অধিকার ফেরাতে সবাই এক কাঁধে লড়াই চলে,
সমবেত স্বরে শপথ করে এক পতাকার ছায়াতলে।

জানুয়ারি নয়, ডিসেম্বর নয় — শান্তির জুলাই চায়,
সত্যের পথে চলো, এই ডাকটাই বড় দায়।
বুলেট ছুটে, লাঠি উঠে — তবুও কি সংগ্রাম থামে?
এক পতাকায়, এক স্লোগানে জাতি জাগে নতুন নামে।

তোমার মুখে স্বাধীনতা, কাজে কেন অরাজকতা?
গণতান্ত্রিক দেশে তা কিভাবে হয়?
নেতার চিৎকার নয় — চাই জনতার অঙ্গীকার,
জুলাইয়ের দাবানলে গড়ে উঠুক নতুন পথের দ্বার।

জুলাই স্মরণ নয়, নয় তা ক্ষণিক জল,
এটি চিরকালীন বারুদ, অগ্নি-বিপ্লবের ফল।
সত্য, সাহস, বিপ্লবে এলো নতুন স্বাধীনতা,
এই জাতি দেশের আনাচে-কানাচে গেড়ে দিচ্ছে লাল-সবুজের পতাকা।