কবিতা: ছোট্ট কালো তিলের প্রেমে

জি এম ইশরাফ উদ্দিন (গালিব)

হে অনুভূরতীকা,
তোমার ঠোঁটের নিচে যে এক বিন্দু তিল—
তাকে দেখে আমার রাত জেগে কাটে।
ভাবি, কবে তোমার ঠোঁট
নামবে আমার ভালোবাসার চুম্বনের ঢিলে।

তোমার চোখে আছে গভীর নদীর টান,
যেন শত শত কথার নীরব আহ্বান।
সে হৃদয়ের সুর তুলে বাজায়—
প্রতিটি নিঃশ্বাসে প্রেমের সংগে গাঁথায়।

তুমি কি জানো?
তোমার মুখে কী যে মায়া!
তা কি সৃষ্টিকর্তার ভুলচুক শিল্প?
নাকি ইচ্ছাকৃত মোহের এক ফাঁদ,
যেখানে পড়ে যাই আমি বারবার।

তোমার ঠোঁটের নিচের সেই ছোট্ট তিল—
সেই তো আমার ভালোবাসার সূচনাবিন্দু।
তোমার কেশে লেগে থাকা সুগন্ধি—
আমার জীবনের সবচেয়ে প্রিয় কবিতা;
যা আমি গন্ধে গন্ধে মুখস্থ করি,
প্রতিদিন প্রেমে জর্জরিত হই।

তোমার মুখ যেন বাসন্তী সন্ধ্যা—
যেখানে চাঁদ মিশে গেছে গোলাপের রঙে।
তোমার ছোঁয়ায় গোলাপও সজীব হয়ে ওঠে,
মিশে যায় তোমার ভালোবাসার অনুরাগে।

তুমি হাঁটলে— বাতাস থমকে যায়।
তোমার মুখের দিকে চেয়ে—
সূর্যও হিংসায় ছায়া হয়ে যায়।
তোমার চোখের চাহনিতে
আকাশও রঙ বদলায়—
যেন তুমি ঋতুর এক মোহিনী কারিগর।

তোমার ঠোঁটের কোণে যে নিঃশ্বাস দোলে—
সেইটুকু উষ্ণতায় আমার সারাটি দিন কেটে যায়।
সেই এক বিন্দুতে লুকিয়ে থাকে হাজার কবিতা,
যার প্রতিটি শব্দ, শুধুই তোমার নামে গাঁথা।