সমুদ্র জনপদের মানুষগুলো সহজ-সরল হয়

মো. সৈয়দ হোসেন:
আমরা সমুদ্র জনপদের মানুষ। বিশেষ করে সমুদ্র জনপদের মানুষগুলো সহজ-সরল মনমানসিকতার হয়।

আমরা সমাজবদ্ধ জীব। সমাজ ব্যবস্থা হচ্ছে আমাদের প্রজন্মের ধারক ও বাহক। সামাজিক পারিপার্শ্বিক অবস্থা হচ্ছে আমাদের আগামী প্রজন্মের শিক্ষাকেন্দ্র। যদি সে সমাজ ইয়াবা ব্যবসীর হাতে চলে যায় আমাদের আগামী প্রজন্ম কি শিখবে ?

ইয়াবা ব্যবসা দেশের তরুণ সমাজ ধ্বংসের একমাত্র অস্ত্র। দেশের আইনে এর সর্বোচ্চ শাস্তি মৃত্যুদন্ড। সমাজের রন্ধ্রে রন্ধ্রে ডুকে পড়েছে মরণব্যদী ইয়াবা। ইয়াবা ব্যবসায়ী বিত্তশালী হওয়ার পর সমাজের সাধারণ মানুষের অভাব অনটনের সুযোগ নিয়ে আর্থিক সাহায্য সহযোগিতার মাধ্যমে সমাজে তারা একটি শক্ত সিন্ডিকেট তৈরি করে, সাধারণ মানুষের সাপোর্ট নিয়ে সমাজসেবক বা সমাজপতি হয়ে যায় (আগেই বলেছিলাম আমরা কক্সবাজারবাসী সহজ-সরল মনমানসিকতার হওয়ায়,চিন্তা করি না তার এত টাকা কিভাবে হল, তার নেই কোন দৃশ্যমান ব্যবসা, ছিল না পৈত্রিক সম্পত্তি) এই সুযোগ কাজে লাগিয়ে গোপনে সমাজে ইয়াবার স্বর্গরাজ্য গড়ে তুলে। তাদের মুখে সবসময় শুনবেন নীতির বাণী, সুষ্ঠ সমাজের বিকল্প নেই, কিন্তু তারা যে ভিতরে ভিতরে সমাজ ও তরুণ প্রজন্মে ধ্বংসের মিশনে নেমেছে তা আমরা অনুধাবন করতে পারিনা।

প্রিয় বৃহত্তর নুনিয়া ছড়াবাসী
আমরা কিন্তু অস্তিত্ব সংকটে,আজ বা কাল উচ্ছেদ হতে পারে বাপ-দাদার ভিটেমাটি। আপনারা অবগত আছেন কিছুদিন আগেও বুলডোজার চালাতে চেয়েছিল আমাদের বসতভিটার উপর, সবার ঐক্যবদ্ধ প্রচেষ্টায় রক্ষা হয়। বাপ-দাদার ভিটেমাটি রক্ষা করতে গিয়ে মিথ্যা মামলার আসামি হয় অনেকে। আমাদের সামনে কঠিন সময়, সমাজ নেতৃত্ব নির্বাচনে হুশিয়ার, ইয়াবা ব্যবসায়ীরা যেন কলকাঠি লাড়তে না পারে খেয়াল রাখতে হবে। সমাজ হল সবার আবেগের একটি জায়গা তা যেন একজন প্রসিদ্ধ ইয়াবা ব্যবসায়ীর টাকার কারণে কলুষিত হতে না পারে। তাকে প্রশ্ন করুন তুমি যে সমাজ সমাজ করে এত লাফাচ্ছো তোমার আয়ের উৎস কি?

নোটঃ শিল্প এলাকাবাসীর জন্য অশনি সংকেত আছে। বিশেষ মহলের নজর পড়েছে বৃহত্তর নুনিয়া ছড়ায়, আজ বা কাল উচ্ছেদ কার্যক্রম পরিচালনা হতে পারে তাতে কোন সন্দেহ নাই। শিল্প এলাকায় যেহেতু সরকারি জায়গার পরিমান বেশি প্রথম উচ্ছেদ কার্যক্রম কিন্তু ঐ এলাকায় হওয়ার সম্ভাবনা বেশি।

সবাই সতর্ক থাকবেন, ঐক্যবদ্ধ থাকবেন, সমাজের সবার সাথে সুসম্পর্ক বজায় রাখবেন, গুজবে কান দিবেন না।

মো. সৈয়দ হোসেন
সাধারণ সম্পাদক
সানড্রি ক্রীড়া সংসদ।